b'\n_START_ARTICLE_\nLahustuv kohv\n_START_SECTION_\nAjalugu\n_START_PARAGRAPH_\nLahustuva kohvi leiutas ja patenteeris 1899. aastal David Strang (patent nr 3518). Lahustuva kohvi leiutajaks on peetud ka Chicagos t\xc3\xb6\xc3\xb6tanud Jaapani teadlast Satory Katot (Satori Kato), kes p\xc3\xbc\xc3\xbcdis 1901. aastal leiutist patenteerida._NEWLINE_Suurbritannia teadusajakiri New Scientist v\xc3\xa4idab, et lahustuv kohv t\xc3\xb6\xc3\xb6tati v\xc3\xa4lja armee soovil. _NEWLINE_Aastal 1903 leiutas Ludwig Roselius kofeiinitustamise protsessi ._NEWLINE_Aastal 1906 leiutas inglise keemik George Constant Washington, kes elas Guatemalas, esimese lahustuva kohvi, mis sobis masstootmiseks. 1909. aastal toodi turule Red E kohv \xe2\x80\x93 esimene kaubanduslikult toodetud kohv._NEWLINE_1938. aastal tuli turule Nescaf\xc3\xa9 lahustuv kohv, mille tootmisel kasutati veelgi p\xc3\xb5hjalikumat puhastusprotsessi. Toode sai p\xc3\xa4rast Teist maailmas\xc3\xb5da USAs kiiresti k\xc3\xb5ige populaarsemaks kohvibr\xc3\xa4ndiks ning seej\xc3\xa4rel levis \xc3\xbcle maailma.\n_START_SECTION_\nTootmine\n_START_PARAGRAPH_\nKohvi valmistatakse r\xc3\xb6stitud kohviubadest, need jahvatatakse ja t\xc3\xb6\xc3\xb6deldakse kuuma veega. Seej\xc3\xa4rel kasutatakse selle kontsentreeritud joogi kuivatamiseks erinevaid viise.\n_START_SECTION_\nK\xc3\xbclmkuivatamine\n_START_PARAGRAPH_\nK\xc3\xbclmutatud kohviekstrakti kristallid deh\xc3\xbcdreeritakse sublimatsiooni teel vaakumis. See protsess s\xc3\xa4ilitab parima koostisosade ekstrakti, kuid kuna protsess n\xc3\xb5uab v\xc3\xa4ga palju energiat, on k\xc3\xbclmkuivatatud kohv kallim kui muud t\xc3\xbc\xc3\xbcpi kohv.\n_START_SECTION_\nPihustuskuivatamine\n_START_PARAGRAPH_\nKohvit\xc3\xb5mmis pihustub kuuma \xc3\xb5hu voolus, kuivab ning muutub pulbriks.\n_START_SECTION_\nGranuleerimine\n_START_PARAGRAPH_\nGranuleeritud v\xc3\xb5i aglomeeritud kohv saadakse pihustuskuivatamisega lehe agregatsiooni. Agregatsiooni protsessis on pulbris n\xc3\xa4ha pulbris graanulid.\n_START_SECTION_\nKofeiinisisaldus\n_START_PARAGRAPH_\nKofeiinisisaldus lahustuvas kohvis on tavaliselt v\xc3\xa4hem kui keedetud kohvis. \xc3\x9ches uuringus, milles v\xc3\xb5rreldi erinevaid kodus valmistatud kohviproove, leiti, et tavaline kohv (kofeiiniga) on keskmiselt kofeiinisisaldusega 66 mg tassi kohta (vahemik 29\xe2\x80\x93117 mg \xc3\xbche tassi), keskmises topsis suurusega 225 ml (vahemik 170\xe2\x80\x93285 ml) ja kofeiini kontsentratsioon 328 ug/ml (vahemik 102\xe2\x80\x93559 ug/ml). V\xc3\xb5rdluseks v\xc3\xb5ib tuua, et tilguti v\xc3\xb5i kohvimasinatega valmistatud kohv hinnati keskmine kofeiinisisaldus 112 mg ja keskmiseks kontsentratsiooniks 621 ug/ml, sama tassi suurusest. _NEWLINE_Antioks\xc3\xbcdantide ja pol\xc3\xbcfenoolide sisaldus 180 ml lahustuvas kohvis on hinnanguliselt ligikaudu 320 mg, v\xc3\xb5rreldes keedetud purukohviga, kus on samas koguses joogis umbes 400 mg.\n_START_SECTION_\nMalabsorbtsioon\n_START_PARAGRAPH_\nKiirkohv v\xc3\xa4hendab raua imendumist soolestikus rohkem kui masina- v\xc3\xb5i filterkannu kohv. \xc3\x9che uurimuse kohaselt, kus tops kohv joodi koos toiduga, v\xc3\xa4henes toitainete imendumine soolestikus 5,88\xe2\x80\x930,97%, samas kui filtrikohvis v\xc3\xa4henes see ainult 1,64%. Samuti leiti, et kui kohvi kangust kahekordistati, siis raua imendumine soolestikus v\xc3\xa4henes 0,53%. Leiti, et kui tarbida kohvi \xc3\xbcks tund enne s\xc3\xb6\xc3\xb6mist, ei m\xc3\xb5juta see raua imendumist peaaegu \xc3\xbcldse v\xc3\xb5rreldes sellega, kui kohvi tarvitada koos toiduga v\xc3\xb5i p\xc3\xa4rast s\xc3\xb6\xc3\xb6mist.\n_START_SECTION_\nKantserogeensus\n_START_PARAGRAPH_\nV\xc3\xb5rreldes tavalise kohviga suurendab lahustuv kohv tunduvalt p\xc3\xb5iev\xc3\xa4hi tekkimise riski naistel, v\xc3\xa4hemal m\xc3\xa4\xc3\xa4ral v\xc3\xb5ib see suurendada p\xc3\xb5iev\xc3\xa4hi riski ka meestel. Praegused uuringud n\xc3\xa4itavad, et puudub seos tarbitud kohvi koguste ja p\xc3\xb5iev\xc3\xa4hi riski suurenemisel ning et varasematel uuringutel v\xc3\xb5isid p\xc3\xb5iev\xc3\xa4hi tekkimise riski suurendada teised tundmatud tegurid. _NEWLINE_FDA uuringu pruulitud kohvis on akr\xc3\xbc\xc3\xbclamiidi 3\xe2\x80\x937 ppb, mis on v\xc3\xa4iksem kui tavalises kohvis, st 6\xe2\x80\x9313 ppb. Kui v\xc3\xb5rrelda kohvi tahkisena, siis kohvi kristallides on akr\xc3\xbc\xc3\xbclamiidi sisaldus 172\xe2\x80\x93539 ng/g, samas kui tavalisel kohvipaksu on 45\xe2\x80\x93374 ng/g.'